section_heading: SFeraKon 2009. godine
paragraph_text: Počasni gost SFerakona 2009., bio je kanadski fantastični pisac R. Scott Bakker, veliki zaljubljenik u književni opus J.R.R. Tolkiena, kojeg je društvo SFera dovelo u Hrvatsku u suradnji s Algoritmom. Bakker je, ponesen zamamnim svjetovima zabave koje je stvarao kao gamemaster RPG igre Dungeons & Dragons, počeo pisati te postao vrlo plodan fantastični pisac. Bakker je na SFeraKonu predstavio hrvatski prijevod Tisućslojne misli, završne knjige svoje trilogije „Princ ničega“ i roman Rasudno-oko, prvu knjigu iz svoje nove serije o Aspekt-Caru.